O familie cu doi copii, de 1 an si 2 ani si jumatate a fost salvata de la inghet de catre jandarmii din Bistrita.

Cei doi soti au muncit cateva luni la o ferma din localitatea Livezile. Acolo au primit gazduire si se bucurau ca au casa si masa pentru cei doi copii ai lor, o fetita si un baietel. Atata doar ca patronul i-a concediat, din motive financiare. Pentru ca nu aveau unde sa mearga, cei 4 au decis sa doarma in gara, insa o patrula de jandarmi i-a gasit si a intervenit salvator.

Femeia si cei doi copii au ajuns intr-un centru de ingrijire unde vor putea ramane sase luni. Insa barbatul de 30 de ani nu a putut sa fie primit acolo. Deocamdata, la noapte va dormi intr-un adapost al municipalitatii. Desi sunt foarte saraci, amandoi vor sa munceasca si sa aiba grija de copii.

Marti dimineata Liviu si Ana Maria au fost anuntati de catre patronul fermei la care lucrau ca sunt concediati. Oamenilor nu le-a venit sa creada ca trebuie sa plece, mai ales ca acolo aveau si o locuinta pusa la dispozitie pentru ei si cei doi copii: Yanis, de doi ani si jumatate si Teodora de numai 1 an. Disperati, cei doi parinti si-au luat doar hainele de pe ei si au plecat in gara in speranta ca vor gasi o persoana care sa le dea de munca.

“Noi nu am lucrat angajati niciodata, unde gasim si unde am lucrat nu au mai avut nevoie. Nu a mai avut nevoie omul de noi, nu a avut posibilitatea sa plateasca oamenii”, declara Liviu. “Mancare nu am avut ce sa le dam, cine ne ia, cu 2 copii, fara bani fara nimic?”, spune Ana-Maria.

Dupa cateva ore bune de stat in frig, jandarmii i-au gasit si i-au dus la adapost. Ana Maria si cei doi copilasi au fost primiti la un centru de urgenta al protectiei copilului unde, cu toate ca era inghesuiala, au primit mancare si un pat cald.

Georgeta Casvan - purtator de cuvant IJJ Bistrita-Nasaud: “Ceea ce le-a atras atentia oamenilor legii a fost faptul ca nu au urcat in niciunul din trenurile care au sosit in gara in acel timp.”

Adriana Morari - sef centru primire in regim de urgenta DGASPC: “Nu putem sa asiguram pentru tata un spatiu unde sa locuiasca. copiii aratau bine, erau flamanzi. erau bine ingrijiti, bine imbracati, mama se implica, este o mama responsabila”

Tatal, in schimb, nu poate fi primit in centru asa ca dupa ce si-a petrecut noaptea la un centru administrat de catre primarie. Omul isi cauta de lucru si spera sa isi reuni curand familia. “Un loc de munca undeva la o ferma sau ceva unde sa si stam sau sa ne dea cineva o camera unde sa stam, gasesc eu de lucru, o camera sa stea ei”, spune barbatul.

Singurul lucru pe care cei doi soti si-l doresc este sa poata sa le ofere celor mici linistea unui camin, pentru ca sub nicio forma nu vor sa-i lase in grija statului.